CELEX: 62017TN0352
Language: sl
Date: 2017-06-02 00:00:00
Title: Zadeva T-352/17: Tožba, vložena 2. junija 2017 – Korwin-Mikke/Parlament

24.7.2017   
            
            
               SL
            
            
               Uradni list Evropske unije
            
            
               C 239/69
            
         Tožba, vložena 2. junija 2017 – Korwin-Mikke/Parlament
   (Zadeva T-352/17)
   (2017/C 239/80)
   Jezik postopka: francoščina
   
      Stranki
   
   
      Tožeča stranka: Janusz Korwin–Mikke (Jozefow, Poljska) (zastopniki: M. Cherchi, A. Daoût in M. Dekleermaker, odvetniki)
   
      Tožena stranka: Evropski parlament
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da je ta tožba dopustna in utemeljena;
            
         v skladu s tem naj:
   
               —
            
            
               sklep predsedstva Evropskega parlamenta z dne 3. aprila 2017 razglasi za ničnega;
            
         
               —
            
            
               sklep predsednika Evropskega parlamenta z dne 14. marca 2017 razglasi za ničnega;
            
         
               —
            
            
               naloži plačilo odškodnine za premoženjsko in nepremoženjsko škodo, povzročeno z izpodbijanima sklepoma, ali pa tožeči stranki odobri znesek 19 180 EUR;
            
         
               —
            
            
               Evropskemu parlamentu v vsakem primeru naloži plačilo vseh stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitev člena 11 Listine Evropske unije o temeljnih pravicah, splošnega načela svobode izražanja v povezavi s členom 10 Evropske konvencije o človekovih pravicah in členom 52 Listine o temeljnih pravicah, pri čemer je navedbe, na katere se nanašata izpodbijana sklepa, podal evropski poslanec med opravljanjem svojih nalog in v okviru institucij Evropske unije, in kršitev člena 166 Poslovnika Evropskega parlamenta, člena 41 Listine o temeljnih pravicah, načela obrazložitve aktov institucij Evropske unije in člena 296 PDEU, očitna napaka pri presoji in prekoračitev pristojnosti.
            
         
               2.
            
            
               Drugi tožbeni razlog: kršitev člena 41 Listine o temeljnih pravicah, načela obrazložitve aktov institucij Evropske unije in splošnega načela sorazmernosti, očitna napaka pri presoji in prekoračitev pristojnosti.